open-index/open-wikipedia-markdown huggingface dataset:
Miloj

**Miloj** je zaniknutá spišská obec na východnom Slovensku v Košickom kraji, v okrese Spišská Nová Ves. Nachádza sa západne od obce Spišský Hrušov. Prvá písomná zmienka o „*terra Miloy*“ sa nachádza v darovacej listine z roku 1255. Zachovala sa z nej len zrúcanina veže a zvyšky západnej steny ranogotického Kostola svätého Stanislava. Obec zanikla niekedy v 16. storočí a o jej zániku kolujú rôzne legendy.

## Referencie

## Externé odkazy
* Miloj na Apsida.sk
* Spišská Sodoma a Gomora! Zasiahol stredovekú dedinu Miloj boží trest?

Kategória:Zaniknuté obce na Slovensku
Kategória:Spišský Hrušov
Samuel Vlčan

JUDr. **Samuel Vlčan** (* 13. marec 1971, Partizánske) je slovenský právnik a manažér, pôsobiaci v bankovom sektore a taktiež bývalý minister pôdohospodárstva a rozvoja vidieka SR vo vláde Eduarda Hegera (nestranník, nominant OĽaNO). Za úradovania bývalého ministra Jána Mičovského bol krátko štátnym tajomníkom.

## Životopis
Študoval na gymnáziách v Topoľčanoch a Banskej Štiavnici, kde v roku 1989 maturoval. Následne študoval medzinárodné vzťahy na Moskovskom štátnom inštitúte medzinárodných vzťahov (MGIMO). V rokoch 19901995 absolvoval magisterské štúdium práva na Právnickej fakulte Univerzity Komenského v Bratislave. V roku 1994 absolvoval študijný pobyt na Universität Bremen v Brémach. V rokoch 20052006 absolvoval exekutívny rozvojový program pre vrcholových manažérov na University of California, Berkeley v Spojených štátoch.

Profesne pôsobil v oblasti práva a v bankovom sektore, ktorému sa venoval 17 rokov. Viedol právne oddelenia HVB Bank Slovakia a Slovenskej sporiteľne, kde bol aj členom predstavenstva. V rokoch 20102012 bol generálnym manažérom zodpovedným za organizačné a finančné riadenie spoločnosti Hypo Alpe-Adria-Bank v Bosne a Hercegovine, následne pôsobil ako člen reštrukturalizačného tímu Hypo Alpe-Adria-Bank International AG v rakúskom Klagenfurte. Pôsobil aj na pozícii generálneho manažéra Sberbank Slovensko. Neskôr sa stal výkonným riaditeľom spoločnosti WP TECH, pôsobiacej na Slovensku od roku 2015 v oblasti odpadového hospodárstva.

9. apríla 2020 bol vymenovaný za štátneho tajomníka Ministerstva pôdohospodárstva a rozvoja vidieka SR vo vláde Igora Matoviča. V jeho gescii boli sekcie rezortnej politiky pôdohospodárstva, legislatívy, analýz a výkazníctva, poľnohospodárstva, programov cezhraničnej spolupráce, potravinárstva a obchodu, ako aj Inštitút pôdohospodárskej politiky. 1. júla 2020, po necelých troch mesiacoch, požiadal o uvoľnenie z funkcie. Dôvody verejne neuviedol, podľa denníka Postoj však šlo o nesúhlas s rozhodnutiami ministra Jána Mičovského. Z postu bol odvolaný 8. júla 2020.

8. júna 2021 ho prezidentka SR vymenovala za ministra pôdohospodárstva potom, čo Ján Mičovský podal demisiu po podozreniach z korupcie u svojej nominantky, šéfky Slovenského pozemkového fondu Gabriely Bartošovej (neskôr avizoval, že chce demisiu vziať späť, premiér Eduard Heger sa však už s prezidentkou dohodol na vymenovaní nového ministra).

4. mája 2023 sa rozhodol zo svojej funkcie odstúpiť.

## Referencie

Kategória:Slovenskí právnici
Kategória:Slovenskí bankári
Kategória:Slovenskí manažéri
Kategória:Štátni tajomníci Ministerstva pôdohospodárstva a rozvoja vidieka Slovenskej republiky
Kategória:Ministri pôdohospodárstva a rozvoja vidieka Slovenskej republiky
Kategória:Absolventi Moskovského štátneho inštitútu medzinárodných vzťahov
Kategória:Absolventi Právnickej fakulty Univerzity Komenského v Bratislave
Kategória:Osobnosti z Partizánskeho
Masliak obyčajný

Súbor:Gatunek_jadalny.svg **Masliak obyčajný** (lat. *Suillus luteus*) je jedlá huba z čeľade masliakovité.

## Iné názvy
Staršie názvy sú: *masliak*, *másleník* a *borový hríb*. Ľudové názvy druhu sú: *masliak*, *maslák*, *maśľak*, *maśľar*, *masläk*, *maśluk*, *mäsiar*, *maslér*, *masliar*, *maslienka*, *maslejk*, *mašľok*, *máselňák*, *máselník*, *mašlanik*, *mašlenik*, *maslaník*, *mašlej*, *maśliš*, *maślarka*, *masloviak*, *maslovka*, *borák*, *bôrak*, *bôrovec*, *bórovec*, *borovec*, *borovák*, *borúvka*, *podborovník*, *podborovec*, *podbórka*, *podborúvka*, *sośňak*, *sosnäk*', *podsośňak*, *dráč*, *šupák*, *sopliak*, *soplák*, *soplačka*, *soplivec*, *mäkkýš*, *kakáš*.

## Výskyt
Rastie od mája do novembra skôr na kyslejších pôdach v mykoríznej symbióze s dvojihlicovou borovicou.

## Vzhľad
*Klobúk* s priemerom až 120 mm je slizký a má hnedú farbu v tmavších alebo svetlejších odtieňoch, pričom pokožku možno olúpať. 

*Hymenofor* (výtrusorodá časť v spodnej časti klobúka) má rúrkovitú formu. Rúrky sú 614 mm dlhé, v svetložltých odtieňoch. Póry sú drobné, rovnako sfarbené ako rúrky.

*Hlúbik* je 30110 mm dlhý a 10-25 mm hrubý, valcovitého tvaru, nad prsteňom nažltlý, pod ním skôr belavý.

*Prsteň* vzniká z bieleho kožovitého závoja, ktorý v mladosti spája hlúbik s okrajom klobúka. Závoj neskôr zanecháva zvyšky v podobe prsteňa, ktorý v dospelosti tmavne.

## Galéria

Súbor:Suillus luteus (37793987452).jpg|Masliak obyčajný
Súbor:Ruhland, Grenzstr. 2, Butterpilz auf dem Rasen, Herbst, 09.jpg|Vývojové štádiá masliaka obyčajného
Súbor:Suillus luteus (30896753828).jpg|Masliak obyčajný na reze


## Referencie

## Iné projekty

Kategória:Masliakovité
Kategória:Jedlé huby
Kategória:Mykorízne huby
Kategória:Najmenej ohrozené druhy
Majstrovstvá Európy v ľadovom hokeji hráčov do 19 rokov 1967

**Majstrovstvá Európy v ľadovom hokeji hráčov do 19 rokov 1967** bol turnaj národných hokejových mužstiev do 19 rokov. Nejednalo sa o oficiálny ročník juniorských majstrovstiev Európy v ľadovom hokeji, ten sa po prvýkrát konal až nasledujúci rok.

Turnaj sa hral od 15. do 24. marca 1967 v sovietskom meste Jaroslavľ.

## Základné skupiny

### Skupina A

|}

### Skupina B

|}

## Finálová skupina

|}

## Skupina o 5.–8. miesto

|}

## Referencie

Kategória:Majstrovstvá Európy v ľadovom hokeji hráčov do 18 rokov
Kategória:Ľadový hokej v 1967
Kategória:Ľadový hokej v Sovietskom zväze
Kategória:Športové podujatia v Sovietskom zväze
Kategória:Šport v Jaroslavli
Kozák osikový

Súbor:Gatunek_jadalny.svg **Kozák osikový**  je výborná jedlá huba patriaca do čeľade hríbovité.

## Výskyt
Rastie od júna do novembra, a to pod osikami v lese aj mimo lesa.

## Vzhľad
*Klobúk* s priemerom 40-150 mm je pomarančovohnedý až tmavočervený.

*Hymenofor* (výtrusorodá vrstva v spodnej časti klobúka) má formu 7-30 mm dlhých belavých až žltosivých rúrok.

*Hlúbik* je bez prsteňa, 50-150 mm dlhý a 12-50 mm hrubý, v mladosti bruchatý, neskôr valcovitý. Má bielu až sivastú farbu a je pokrytý drobnými bielymi šupinkami, ktoré postupne zdola nahor tmavnú.

## Referencie

Kategória:Hríbovité
Kategória:Mykorízne huby
Kategória:Jedlé huby
Tér

**Tér** môže byť:
*decht
*asfalt (ako materiál)
*námestie po maďarsky, pozri námestie

## Referencie
Podchod študentov 16. novembra 1989

náhľad|Vchod do podchodu

**Podchod študentov 16. novembra 1989** (do 1. júna 2021 bez názvu) je podchod pod Hodžovým námestím v Bratislave. Je pomenovaný na počesť  protestu bratislavských vysokoškolákov v predvečer Nežnej revolúcie.

Názov podchodu má pripomínať „hlas a odvahu mladých ľudí, v roku 1989 študentov bratislavských vysokých a stredných škôl, s ktorou verejne vyjadrili svoje postoje k vtedajšiemu dianiu a nespokojnosť s totalitným komunistickým režimom“.

## Referencie

Kategória:Stavby v Bratislave
Kategória:Staré Mesto (Bratislava)
Decilitr Rumu

**Decilitr Rumu** je slovenská hudobná skupina, ktorá hrá tzv. pivný metal. Tvorba kapely čerpá z odkazu československého metalového a punkového undergroundu. Veselé, hravé melódie sú doplnené zábavnými textami s prevažne krčmovou tématikou.

## Členovia
### Súčasní členovia
* Michal „Mišo“ Andraščík – gitara, krákor
* Marek „Maňo“ Ivanič – basgitara ( 2016 – 2021), gitara
* Lenka Kubová – basgitara
* Daniel „Bubo“ Gajdoš – bicie

### Bývalí členovia
* Michal „Mišo“ Truhlář – gitara (2013 - 2022)
* Roxor – spev (2013 – ?)
* Labo – bicie (2013 – 2015)
* Miro – basgitara
* Peťo – bicie (2015 – 2017)

## Diskografia
* *Rád s vami chlastám* (2020)
# „Pivný beh“ – 03:28
# „Rum si dám“ – 01:42
# „Stará“ – 02:48
# „Najebať“ – 01:39
# „Abstinent“ – 03:33
# „Rád s vami chlastám“ – 02:50
# „Z hoven ven“ – 02:13
# „More pív“ – 01:47
# „Alkehol“ – 03:07
# „Bez peněz“ – 02:42
# „Pivo je svatý“ – 02:15
# „Zubatá“ – 03:28
# „Nasrat“ – 01:54
# „Ron Beberé“ (bonus track) – 01:43

## Externé odkazy
* Oficiálna webstránka

Kategória:Slovenské hudobné skupiny
Kategória:Heavymetalové hudobné skupiny
Bazálny elektrický rytmus

**Bazálny elektrický rytmus (BER)** je efekt spontánnej depolarizácie a repolarizácie, ktorá je vytváraná v pacemakerových bunkách (*Cajalove bunky*) hladkej svaloviny gastrointestinálneho traktu (GIT). 

## Fyziológia BER
Pomocou tejto aktivity je ovládaná frekvencia sťahov hladkej svaloviny GIT. Vlna depolarizácie a repolarizácie je z oblasti *Cajalových buniek* prenášaná do ostatných buniek hladkého svalstva GIT pomocou bunkových spojení, ktoré umožňujú prechod iónov a malých molekúl tzv. *[[Medzibunkový kontakt|Gap junctions]]*. Nastáva tak masívna depolarizácia a repolarizácia v rozsiahlych oblastiach GIT, ktorá má charakter šíriacich sa vĺn. Vlna BER sa prejavuje ako kolísanie napätia na bunkovej membráne medzi hodnotami -65mV a -45mV. BER nie je pôvodcom kontrakcii a ani ''akčných'' ''potenciálov'' (AP), ide len o "možnosť" vzniku AP pričom pôvodcom je signál nervový alebo humorálny a pochádza zväčša z enterického systému. Zjednodušene sumarizované - BER umožňuje vznik AP, ktorý umožňuje vznik kontrakcií a motility ako takej.Pri vyššej hodnote membránového napäťia (-45mV) je membrána lahšie depolarizovateľná cez AP (zvyšuje sa excitabilita) a pri nižších hodnotách je excitabilita znížená. Touto formou je regulovaná frekvencia kontrakcii hladkej svaloviny v GIT. Frekvencia týchto vĺn sa mení podľa lokality GIT.

* *[[Žalúdok|gaster]]* - 3 za minútu
* *[[Dvanástnik|duodenum]]* - 12 za minútu
* *[[Črevo|ileum a jejunum]]* - 9 za minútu
* *[[Hrubé črevo|colon]]* - 1 slabá kontrakcia za 30 minút a doplnkové individuálne (3-4 najčastejšie) masívne kontrakcie, ktoré posúvajú chymus až do vzdialenosti 20cm

## Referencie

Kategória:Tráviaca sústava
Suchohríb hnedý

Súbor:Gatunek_jadalny.svg **Suchohríb hnedý** (staršie: **hríb hnedý**; ľudovo: **masliak**, **gaštaniak**; lat. *Imleria badia*) je jedlá huba z čeľade hríbovité.

## Výskyt
Rastie v ihličnatých a zmiešaných lesoch od júna do novembra a je jednou z najhojnejších hríbovitých húb.

## Vzhľad
Klobúk s priemerom 40-150 mm je zvyčajne gaštanovohnedej farby, môže sa však vyskytnúť aj v tmavších alebo svetlejších odtieňoch. Jeho pokožka sa dá olúpať iba v malých útržkoch, aj to len zo staršej plodnice. 

Hymenofor (výtrusorodá vrstva v spodnej časti klobúka) je vo forme až 20 mm dlhých rúrok krémovožltej až zelenkastej farby. Póry po poranení modrejú, avšak za sucha sa modranie nemusí vôbec prejaviť.

Hlúbik je bez prsteňa, 40-120 mm dlhý a 8-40 mm hrubý. V mladosti má súdkovitý tvar, ktorý sa neskôr rastom mení na valcovitý. Jeho povrch je hnedasto vláknitý na olivovožltom podklade, po poranení taktiež modrie.

## Galéria

Image:Imleria badia (=Boletus badius) (32746431490).jpg|Suchohríb hnedý na reze


## Referencie

## Iné projekty

Kategória:Jedlé huby
Kategória:Hríbovité
Kategória:Najmenej ohrozené druhy
Park Gábora Barossa

náhľad|Fontána Poézia (Marína) a severozápadná časť parku v roku 2012
náhľad|Park vo februári 2021

**Park Gábora Barossa** (do 1. júna 2021 *Landererov park*) je park pri Šafárikovom námestí v Bratislave v mestskej časti Staré Mesto. Pomenovaný je podľa uhorského ministra, ktorý bol iniciátorom stavby Starého mosta.

V rokoch 2018 a 2019 park prešiel rekonštrukciou. Autorom projektu, ktorý vznikol v roku 2016, je štúdio fbcc architecture z Paríža. Nachádza sa medzi ulicami Gajova, Alžbetínska, Dobrovičova a zadnou stranou Štúrovej ulice.

## Referencie

Kategória:Parky a záhrady v Bratislave
Kategória:Staré Mesto (Bratislava)
Peter Makranský

**Peter Makranský** (* 8. júl 1985, Prešov je slovenský dabingový a filmový herec a spevák.

Po štúdiu na Konzervatóriu v Košiciach účinkoval v košickom Štátnom divadle. V Divadle GUnaGU hral v predstaveniach *Voľný čas* a *Sex mobil rock and roll*. V Divadle Nová scéna účinkoval:
* v muzikáloch: *West Side Story*, *Fontána pre Zuzanu*, *Limonádový Joe*, *František z Assisi*, *Ôsmy svetadiel*, *Princ a Večernica*, *Hairspray*, *Obchod na korze*, *Rómeo a Júlia*, Pokrvní bratia, *Mačky*, *IAGO*
* v komédiách: *Sluha dvoch šéfov*, *Pi čaj, miláčik!* a *Punk Rock*.

## Filmografia
### TV seriály
* 2012: Rodinné prípady
* 2013: Pravdivé príbehy s Katkou Brychtovou
* 2013: Chlapi neplačú
* 2016: Skutočné príbehy
* 2021: Oteckovia (*Miloš*)

### Dokumenty
* 2020: Zrod divadla: Turandot

## Hosť
* 2013: Milujem Slovensko
* 2014: Neskoro večer

## Referencie

## Externé odkazy
* 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Absolventi Vysokej školy múzických umení
Kategória:Osobnosti z Prešova
Športová akadémia Mateja Tótha

**Športová akadémia Mateja Tótha, o. z.** je občianske združenie pripravujúce deti predškolského a mladšieho školského veku v oblasti všeobecnej športovej prípravy detí. Jej hlavným zakladateľom je  olympijský víťaz Matej Tóth, ktorého meno táto inštitúcia nesie. Svoju činnosť rozbehla akadémia v septembri 2016. 

Hlavným poslaním akadémie je poskytovať športovú výchovu deťom v predškolskom a mladšom školskom veku (6-11 rokov). Športová výchova, podobne ako vzdelávanie v školách, sa realizuje od všeobecného ku špecializovanému. Akadémia rozvíja všeobecné pohybové schopnosti detí do ich 11. roku a následne odporúča venovať sa špecializovanej športovej príprave v konkrétnom športe.

Tréningový proces akadémie je postavený na troch pilieroch – športový tréning, vývojová kineziológia a psychologická príprava. Športový tréning je zameraný na rozvoj všeobecných pohybových schopností, funkčný rozvoj organizmu a rozvoj základných lokomócií. Prostredníctvom vývojovej kineziológie sa v tréningu uplatňujú cvičenia, ktoré pomáhajú deťom vykonávať pohyb správne. V psychologickej príprave sa deti pomocou relaxácie, koncentrácie a vizualizácie učia využívať svoje schopnosti a rozvíjať svoj potenciál. 
Každý tréning má presne stanovený obsah a cieľ, ktoré sú rozpracované v štyroch metodických príručkách – Športový tréning detí; Metodika športového tréningu pre materské školy; Aplikácia kompenzačných cvičení v športovom tréningu detí a Psychologická príprava v O2 Športovej akadémii Mateja Tótha.
Tréningy sa realizujú pod vedením trénerov - prevažne učiteľov telesnej a športovej výchovy a učiteľov na 1. stupni základných škôl. Učitelia prechádzajú vzdelávaním vo všetkých oblastiach.

V roku 2020, počas pandémie COVID-19, spustila akadémia projekt „Telesná na doma“ s cieľom, aby si všetky školopovinné deti udržali záujem hýbať sa. 
Následne spustila digitálnu výučbu telesnej s názvom „Telesná na doma aj v triede“  
Akadémia sa pomocou nej snažila naplniť všetky požiadavky nariadenej teoretickej výučby telesnej výchovy tak, aby tieto hodiny nemuseli byť len teoretické. Za tento prístup získala akadémia ocenenie za inšpiratívny technologický prístup k dištančnej multimediálnej výučbe, ako aj inovatívnu metodiku pre rozvoj pohybových aktivít pre deti a mládež. 

Do roku 2021 trénovalo v akadémii takmer 5 000 detí z materských a základných škôl po celom Slovensku. 

## Bibliografia
* Antalová A. a kol. 2019. Psychologická príprava v O2 Športovej akadémii Mateja Tótha. Športová akadémia Mateja Tótha, o. z. ISBN 978-80-973355-3-3.
* Líška, D. 2019. Aplikácia kompenzačných cvičení v športovom tréningu. Športová akadémia Mateja Tótha, o. z. Bratislava. ISBN 978-80-973355-2-6.
* Odráška, L. a kol. 2019. Metodika športového tréningu pre materské školy. Športová akadémia Mateja Tótha, o. z. Bratislava. ISBN 978-80-973355-1-9.
* Tóth, M. a kol. 2019. Metodika – Športový tréning detí. Športová akadémia Mateja Tótha, o. z. Bratislava. ISBN 978-80-973355-0-2.

## Zdroje

## Externé odkazy
* Oficiálna stránka

Kategória:Občianske združenia
Varso

**Varso** je komplex moderných kancelárskych budov vo výstavbe, ktoré sa nachádzajú vo Varšave v Poľsku. Jeho súčasťou je mrakodrap **Varso Tower**, ktorý s anténou meria 310 metrov a je tak najvyššou budovou v Poľsku aj v Európskej únii. Bol dokončený 20. februára 2021.

## Referencie

## Iné projekty

## Zdroj

Kategória:Mrakodrapy vo Varšave
Zoznam častí seriálu 9-1-1: Texas

Toto je ***zoznam častí amerického seriálu [[9-1-1: Texas]]***. Seriál, ktorý je spin-offom *[[9-1-1 (seriál)|9-1-1]]*, mal premiéru 19. januára 2020 na americkej televíznej stanici FOX. Na Slovensku mal premiéru 21. júl 2020 na JOJke.

## Série

## Časti

### 1. séria (2020)

### 2. séria (2021)

### 3. séria (2021 - 22)

### 4. séria (2023 - 24)

9-1-1: Texas
Kauza Čistý deň

**Kauza Čistý deň** je kauza zneužívania mladistvých v resocializačnom zariadení pre drogovo závislých mladých ľudí Čistý deň v Galante.

## Kauza
Do povedomia verejnosti sa dostala v septembri 2016 po uverejnení blogu vtedajšej poslankyne Natálie Blahovej (SaS). V blogu nazvanom „Requiem pre znásilnené dievčatá“ opísala znásilnenia viacerých maloletých v zariadení. Podľa rozsudku k znásilneniu došlo vo februári 2014. V neskoršom rozhovore Blahová situáciu obetí opisuje takto: „Tam sa na nich štiepalo drevo, čistili zubnými kefkami bazény, hladovali, behali v pyžame po ulici, boli priviazané za nohy, na samotkách.“

## Dopady kauzy
Natália Blahová v apríli 2017 iniciovala odvolávanie ministra práce, sociálnych vecí a rodiny, Jána Richtera (SMER-SD). Odvolávanie iniciovala pretože pôvodne ministerstvo napriek odporúčaniam odmietlo Čistému dňu odobrať akreditáciu. Na schôdzi mala takmer troj hodinové vystúpenie kde citovala z výpovedí údajných bývalých klientov zariadenia. Na nočnej schôdzi nakoniec ministra neodvolali: za bolo 57 poslancov, proti 68 a dvaja nehlasovali.

V kauze sa angažoval aj vtedajší poradca premiéra Erik Tomáš (vtedy za SMER-SD), robil vedúcim, manželom Tománkovcom, „hodiny PR manažmentu“.

V júni 2018 poslanci Trnavského samosprávneho kraja zrušili prenájom jednej z budov Čistému dňu zmluvu a vypožičanie druhej budovy. Vypožičanú budovu Čistý deň odmieta vrátiť, TSK sa chce brániť právnou cestou.

V dôsledku tejto aféry bola k 31. augustu 2019 neziskovej organizácii Čistý deň definitívne odobratá akreditácia Ministerstva práce, sociálnych vecí a rodiny.

Podľa informácií z februára 2020 bývalý riaditeľ Peter Tománek pôsobil v organizácii Cor Centrum v Krupine. Tá sa venuje dospelým klientom. Podľa zistení Natálie Blahovej ministerstvo nekontrolovalo či Tománek spĺňa zákonnú povinnosť bezúhonnosti. Pochybnosti mali byť aj o jeho psychickej spôsobilosti. Blahová upozorňuje, že Cor Centrum v minulosti pracovalo aj s mladistvými.

V máji 2021 bol prvý pojednávací deň žaloby organizácie Čistý deň voči Natálii Blahovej za „neoprávnený zásah do dobrej povesti právnickej osoby“. Čistý deň požaduje odškodné 60 tisíc eur a ospravedlnenie. K júnu 2021 Blahová čelila piatim žalobám, jednu z nich okresný súd už zamietol ale existovala možnosť odvolania sa. Podľa sudkyne Blahová nemohla poškodiť povesť zariadenia, lebo ju už predtým malo zlú. Obvinenia Blahovej mali „šikanózny charakter“.

Vedúci centra zatiaľ potrestaní neboli.

## Odsúdenia
Prvý odsúdený bol psychológ zariadenia, ktorý bol odsúdený na podmienečný trest 32 mesiacov s 3-ročnou skúšobnou dobou.

Druhým odsúdeným bol kuchár zariadenia Jakub Filo, ktorý bol v júni 2021 za sexuálne zneužívanie odsúdený na 5 rokov a 4 mesiace odňatia slobody. Riaditeľ Čistého dňa Peter Tománek neskôr pripustil, že k udalosti došlo, išlo podľa neho o dobrovoľný „sex na rozlúčku“. Kuchár sa k júnu 2021 do väzenia nenahlásil a bolo po ňom vyhlásené pátranie.

## Referencie

Kategória:2016 na Slovensku
Kategória:Galanta
Čistý deň
Čistý deň
Pekelná třída a ďábelský víkend

***Pekelná třída a ďábelský víkend*** (doslova: Pekelná trieda a diabolský víkend) je kniha pre deti od Vojtěcha Steklača. Kniha vyšla v češtine v roku 2007 .

## Obsah

Kniha rozpráva o tom, ako Palhounová s Teckertovou pozvú Boříka, jeho kamarátov Čendu, Mirka a Aleša a veľkú časť celej ich triedy vrátane neobľúbeného bifľoša Bohouska na víkend do penziónu Irma, ktorý vlastní otec Teckertovej. Má to však jeden háčik. Všetci pozvaní musia predstierať, že sú o desať rokov starší (teda dospelí). Borik a Mirek chcú byť spočiatku doktori (jeden práv a druhý medicíny), ale po porade so Slaby (ktorá sa stala veštkyňou), sa rozhodnú že Mirek bude profesionálny hráč golfu a Bořík detektív. Po príchode ich čaká šok, keď zistia že príde aj triedny bifľoš Bohoušek, a to ako gróf. Potom sa opisujú zábavy cez víkend vrátane vyvrcholenia, keď Borík zistí (ako súkromný detektív), že Bohousek nie je gróf.

## Zdroje


Kategória:Knihy z 2007
Podhorská ulica (Bratislava)

**Podhorská ulica** je ulica v Bratislave, v mestskej časti Devínska Nová Ves. Križuje sa len s Pieskovcovou ulicou.

## Blízke ulice
* Slovinec
* Primoravská ulica
* Pieskovcová ulica
* Pod Lipovým

## Dopravné spojenie

## Referencie

## Externé odkazy
* Podhorská ulica na mape Bratislavy

Kategória:Ulice v Devínskej Novej Vsi
Pix

**Pix** môže byť:
*vo farmácii a po latinsky: 
**decht
**smola
*skratka slova pixel, pozri obrazový prvok
*brazílsky elektronický platobný systém, pozri Pix (platobný systém)
*priezvisko, napr.:
**Margarete Pixová (1862–1944), nemecká herečka
**Mary Pixová (1666–1709), anglická dramatička
**Noel Pix (vl. meno: Jochen Seibert; * 1972), nemecký hudobník
**Reinhold Pix (* 1955), nemecký politik
Historický slovník slovenského jazyka

**Historický slovník slovenského jazyka** je 7-zväzkový slovník zachytávajúci a vykladajúci slovnú zásobu slovenčiny od najstarších čias do konca predspisovného obdobia (t.j. do konca 18. storočia). Vychádzal v tlačenej podobe v rokoch 1991 až 2008. Zachytáva slovenčinu z rukopisných aj tlačených písaných slovenských textov a slovenčinu zo starších latinských písomností (najmä slovenské vlastné mená apelatívneho pôvodu). Slovník má 4 322 strán, 47 330 heslových statí a viac ako 70 000 slov, jeho príprava začala v 50. rokoch a ukážkový zošit vyšiel v roku 1973.

Ako autori sú uvedení v prvom diele: V. Blanár, E. Jóna, I. Kotulič, E. Krasnovská, R. Kuchar, M. Majtán, M. Majtánová, Š. Peciar, B. Ricziová, J. Skladaná; v poslednom diele: M. Giger, M. Kováčová, R. Kuchar, T. Laliková, M. Majtán, R. Ondrejková, A. Szabová, J. Skladaná, I. Valentová.

Od jari 2021 je slovník v plnom rozsahu dostupný online na Slovníkovom portáli Jazykovedného ústavu Ľ. Štúra SAV (predtým bol dlhé roky online dostupný iba jeho 5. diel).

## Bibliografické odkazy
* 
* 
* 
* 
* 
* 
* 

## Referencie

## Externé odkazy
* Slovníkový portál Jazykovedného ústavu Ľ. Štúra SAV

Kategória:Slovníky
Kategória:Slovenské knihy
Kategória:Slovenčina
Kategória:Publikácie Slovenskej akadémie vied
Kategória:Jazykovedný ústav Ľudovíta Štúra Slovenskej akadémie vied
Roman Jurievič Vasilenko

**Roman Jurievič Vasilenko** (; 14. august 1972, Šymkent, Kazašská SSR, ZSSR) je kazašský diplomat. Od januára 2022 je námestníkom ministra zahraničných vecí Kazašskej republiky.

## Životopis
V roku 1994 absolvoval Vojenskú akadémiu ekonómie, financií a práva ozbrojených síl Ruskej federácie v odbore referent-prekladateľ so znalosťou cudzích jazykov, špecialista v oblasti medzinárodného práva.

* 19941996Odborný asistent, referent Medzinárodného oddelenia Úradu prezidenta.
* 19961999Tretí tajomník, druhý tajomník Veľvyslanectva Kazašskej republiky v Spojenom kráľovstve Veľkej Británie a Severného Írska.
* 19992000Asistent vedúceho Úradu predsedu vlády.
* 20002007Prvý tajomník, poradca Veľvyslanectva Kazašskej republiky v Spojených štátoch.
* 20072009Hlavný inšpektor Sekretariátu štátneho tajomníka; poradca Úradu prezidenta; zástupca vedúceho Sekretariátu štátneho tajomníka.
* 20092012Predseda Medzinárodného informačného výboru ministerstva zahraničných vecí.
* 20122013Zástupca riaditeľa multifunkčnej vedecko-analytickej a humanitárno-vzdelávacej štátnej inštitúcie „Nazarbayev center“.
* 20132014Veľvyslanec pre zvláštne úlohy Ministerstva zahraničných vecí.
* 20142016Predseda Medzinárodného informačného výboru ministerstva zahraničných vecí.
* 20162019Námestník ministra zahraničných vecí.
* 20192022Mimoriadny a splnomocnený veľvyslanec Kazašskej republiky v Slovenskej republike.

Popri kazaštine a ruštine ovláda angličtinu, francúzštinu, vietnamčinu a slovenčinu.

## Knihy
Spoluautor kníh:
* „Kazakhstan, ustremlennyy v budushcheye“ (1998),
* „Yadernoye razoruzheniye Kazakhstana - global'naya model' postroyeniya bezopasnogo mira“ (2006).

## Referencie

Kategória:Veľvyslanci Kazachstanu na Slovensku
Kategória:Kazašskí diplomati
Klušino

**Klušino** () je obec v Rusku v Smolenskej oblasti. Obec je známa ako dejisko bitky poľsko-litovských a rusko-švédskych vojsk počas tzv. smutných časov. V medzivojnovom období sa tu narodil sovietsky kozmonaut Jurij Alexejevič Gagarin a v jeho rodnom dome sa dnes nachádza múzeum.

## Dejiny
náhľad|vľavo|Bitka pri Klušine
Počas obdobia smuty 24. júna jul /4. júla greg 1869 pri obci prebehla bitka (tzv. bitka pri Klušine) poľsko-litovskej armády s ruskou a švédskou armádou počas rusko-poľskej vojny (1605-1618). Početne slabšia poľská strana (asi 6&nbsp;700 mužov) zvíťazila nad rusko-švédskou armádou (asi 35&nbsp;000 mužov). Pri bitke padlo asi 400 mužov na poľskej a 5&nbsp;000 mužov na ruskej strane.

## Iné projekty

## Zdroj

Kategória:Obce v Rusku
Kategória:Geografia Smolenskej oblasti
Ipatievov dom

**Ipatievov dom** () bola poschodová drevená palácová budova v Jekaterinburgu, v ktorej pivničných miestnostiach bol v noci zo 16. na 17. júla 1918 zavraždený s celou rodinou cár Mikuláš II., až do svojej abdikácie posledný ruský imperátor.

## História
Dom bol postavený na konci 80. rokov 19. storočia, Ivanom I. Redikorcevom. Dom bol kamenný dvojposchodový palác. 
thumb|left|Miestnosť v dome, ktorú obýval cár Mikuláš. Potom tu mal kanceláriu český generál Radola Gajda, veliteľ vojska na Severnom Urale
thumb|Chrám na krvi

V roku 1908 ho kúpil inžinier Ipatiev, a v roku 1918 dom zabavili Boľševici a použili ho k uväzneniu cárskej rodiny. 17. júla bola celá cárska rodina z rozkazu komisára Sverdlova zabitá, aby sa jej nepoverili blížiace sa československé légie. Tie prišli necelý týždeň po tragických udalostiach. 25. júla 1918 bol Jekaterinburg v čase občianskej vojny obsadený Bielou armádou pod velením československého generála Gajdy, ktorý si v Ipatievom dome na niekoľko mesiacov zriadil generálny štáb. Za čias Sovietskeho zväzu bolo v dome múzeum revolúcie (1927-1932) a rôzne kancelárie. V roku 1974 bola budova oficiálne vyhlásená za sovietsku národnú pamiatku, ale už o 3 roky neskôr, 22. septembra 1977, bol dom z rozhodnutia politbyra zbúraný, rozhodnutie vykonal Boris Jeľcin.

## Chrám na krvi
V roku 2003 bol na mieste domu postavený Chrám na krvi. Toho istého roku sa tu zišli ruský prezident Vladimir Putin a nemecký kancelár Gerhard Schröder.

## Iné projekty

## Zdroj
* 

Kategória:Stavby v Jekaterinburgu
Nikolaj Nikolajevič Ipatiev

**Nikolaj Nikolajevič Ipatiev** (; * 1869, Moskovská gubernia† 20. apríl 1938, Praha) bol ruský dôstojník, inžinier a verejný činiteľ, majiteľ domu, v ktorom bol s celou rodinou zavraždený cár Mikuláš II.

## Život
Nikolaj Nikolajevič sa narodil v rodine architekta Nikolaja Alexejeviča Ipatieva a Anny Dmitrievny. Okrem Nikolaja v rodine vyrastala sestra Vera a starší brat Vladimir, ktorý sa stal známym chemikom. V roku 1906 sa usadil v Jekaterinburgu. Pracoval na stavbe Transsibírskej magistrály. Bol inžinierom železničného vojska.

Na konci roka 1917 z rozhodnutia miestneho sovietu Ipatieva vysťahovali z jeho domu a usídlili doň rodinu cára Mikuláša II. Celá rodina bola následne v noci 17. júla zavraždená. 22. júla dostal Ipatiev späť kľúče od domu, ale v dome nežil, ani sa do neho nevrátil.

## Emigrácia
Emigroval do Česko-Slovenska, žil v Prahe, kde prednášal, v Prahe tiež aj zomrel. Je pochovaný na Olšanských hřbitovoch, v pravoslávnej časti.

## Iné projekty

## Zdroj

Kategória:Ruské vojenské osobnosti
Kategória:Ruskí emigranti a exulanti
Ján Juriga

**Ján Juriga** (* 6. október 1889, Borský Svätý Jur† 18. júl 1974) bol politik HSĽS v období medzivojnového Československa.

## Životopis
Povolaním bol pôvodne robotník, neskôr pôsobil ako úradník v štátnej nemocnici v Bratislave. Dlhé roky pôsobil v Slovenskom kresťansko-sociálnom odborovom združení, odborovej organizácii blízkej Slovenskej ľudovej strane.  Po konflikte medzi vedením Slovenskej ľudovej strany s vedúcim predstaviteľom kresťansko-sociálnych odborov, poslancom Jozefom Vrabcom, bol v roku 1922 poverený vedením ľudáckej odborovej organizácie. Od roku 1930 pôsobil ako podpredseda. Vo voľbách do poslaneckej snemovne v roku 1929 kandidoval za HSĽS v novozámockom volebnom kraji, no na 7. mieste kandidátky nebol zvolený. V obecných voľbách v roku 1931 kandidoval za HSĽS do bratislavského mestského zastupiteľstva. Vo voľbách do senátu v roku 1935 kandidoval za HSĽS, resp. Autonomistický blok na druhom mieste v novozámockom kraji. V tomto kraji Autonomistický blok obsadil len jeden mandát Ľudovítom Labajom. Po jeho smrti v apríli 1937 do senátu zasadol práve Ján Juriga. Senátorom bol do konca volebného obdobia, resp. do zániku činnosti senátu na prelome rokov 1938/1939. Vo voľbách do Snemu Slovenskej krajiny v decembri 1938 už nekandidoval. V marci 1939 sa upísal na pôžičku obrody, ktorá bola v tom čase vypísaná pre štátnych a verejných zamestnancov. V júni 1939 sa Ján Juriga stále spomína vo funkcii podpredsedu SKSOZ. V období Slovenského štátu sa podieľal na likvidácii činnosti ostatných odborových organizácií, resp. pri ich podriadeniu jednotnej štátnej odborovej organizácii.

Pochovaný je na cintoríne v Borskom Svätom Jure.

## Referencie

Kategória:Slovenskí politici
Kategória:Slovenskí úradníci
Kategória:Politici HSĽS
Kategória:Slovenskí odborári
Kategória:Osobnosti z Borského Svätého Jura
Kategória:Senátori Národného zhromaždenia (Česko-Slovensko, 1920 – 1939)
Gagarin (mesto)

**Gagarin** (), do roku 1968 Gžatsk () je ruské mesto, administratívne centrum Gagarinského rajónu Smolenskej oblasti. Žije tam 25 374 (2024) obyvateľov.

Mesto leží na rieke Gžať, prítoku Volgy, v južnej časti Gžatsko-vazuzskej nížiny, 180 km juhozápadne od Moskvy a 239 km severovýchodne od Smolenska.

23. apríla 1968 sa dekrétom prezídia Najvyššieho sovietu RSFSR mesto Gžatsk premenovalo na mesto Gagarin na počesť Juraja Gagarina, ktorý sa narodil 9. marca 1934 v dedinke Klušino, v Gžatskom rajóne (a zomrel 27. marca 1968 pri leteckej nehode).

## Známe osobnosti
* Nikolaj Ivanovič Noskov (* 1956), ruský skladateľ, spevák
* Jurij Alexejevič Gagarin (* 1934), ruský kozmonaut, prvý človek vo vesmíre

## Referencie

## Iné projekty

## Zdroj

Kategória:Mestá v Rusku
Kategória:Geografia Smolenskej oblasti
Pokrovskoje (Ťumenská oblasť)

**Pokrovskoje** () je obec v Jarkovskom rajóne Ťumenskej oblasti. Je strediskom vzdelávania.

## Geografia
Obec leží na rieke Tura 24 km juhozápadne od Jarkova. Blízko obce vedie cesta Р-404 (R-404).

## Dejiny
Roku 1869 sa tu narodil Grigorij Rasputin, priateľ rodiny cára Mikuláša II. Na počesť Rasputina má v dedine vzniknúť historicko-kultúrne stredisko "Kazanskij" ( "Казанский").

17. júla 1992 bolo v Pokrovskojom otvorené múzeum Grigorija Rasputina (prvé súkromné múzeum v Rusku). Ako súčasť zbierky slúžia súkromné predmety rodiny Rasputinových. Pôvodné fotografie Grigorija Jefimoviča a jeho rodiny, osobné Rasputinové zápisky, projekt ikonostasu miestneho chrámu. Taktiež sa tu nachádzajú kópie listín, ktoré sú uchovávané v rôznych archívoch Ruska, rovnako ako rozsiahly tlačový materiál o Rasputinovi v rôznych svetových jazykoch. Činnosť múzea bola ohodnotená diplomom z medzinárodného múzejného bienále, v konkurze "Múzeum-Eurasia 2006. Najväčším úspechom bolo získanie diplomu národnej turistickej ceny Jurija Senkeviča v roku 2010.

## Iné projekty

## Zdroj

Kategória:Obce v Rusku
Kategória:Ťumenská oblasť
Ján Filo

**Ján Filo** môže byť:
* slovenský matematik a vysokoškolský profesor (* 1955), pozri Ján Filo (matematik)
* slovenský sochár (* 1959), pozri Ján Filo (sochár)

Filo, Ján
Takšoň

**Takšoň** môže byť:
*uhorské veľkoknieža v 10. storočí, maď. Taksony, pozri Takšoň (knieža)
*starší slovenský názov obce Matúškovo, maď. Taksony(falva), pozri Matúškovo

**Taksony** môže byť aj:
*veľká obec v Maďarsku, pozri Taksony
*maďarské krstné meno, pozri Taksony (meno)
Lochneska

**Lochneska** alebo **lochnesska** môže byť:
*lochnesská príšera
*púťová atrakcia v podobe dračej príšery, pozri lochneska (púťová atrakcia) 

**Lochneska** môže byť aj divadelná hra Svěráka a Smoljaka, pozri Lochneska (divadelná hra)
Cysta (medicína)

vpravo|náhľad|250x250bod| Peritoneálna cysta
vpravo|náhľad|250x250bod| Zubná cysta
vpravo|náhľad|250x250bod| Hyperplastická cysta endometria suky
vpravo|náhľad|250x250bod| Parazitárna cysta - hrča pásomnice bezbrannej
**Cysta** (z lat. *Cista* - schránka, gr. *Kystis* - bublina, mechúr) je dutý, patologický útvar, ohraničený od okolitého vlastného tkaniva, často ale atrofovanou, epitelovou výstelkou. Príčiny vzniku cysty sú rôzne, najčastejšie vzniká po uzavretí žľazového vývodu, príčinou môže byť aj jeho rozšírenie. Niektoré cysty sú dôsledkom vývojovej anomálie alebo nádorového pôvodu. Zvláštnym druhom cýst sú cysty parazitárne, ktoré sú tvorené samotným parazitom. Príkladom sú cysty pásomníc .

Niektoré útvary sa cystám podobajú: **pseudocysta** je útvar vzniknutý rozostupom tkanív a je ohraničená iba tenkou väzivovou membránou, **[[absces]]** je dutina v tkanive vyplnená hnisom, je spôsobený miestnym hnisavým zápalom .

## Najčastejšie druhy cýst
* ovariálna cysta
* zubná (dentálna) cysta
* kožná cysta

## Referencie

## Literatúra
* Prof. MVDr. Roman Halouzka, DrSc., Et al. Obecná *veterinární patologie.* 1. vyd. v Česku. Brno: Veterinární a farmaceutická univerzita Brno, 2004, 188 s. 

Kategória:Patologická anatómia
Kategória:Patológia
Jakov Michajlovič Sverdlov

**Jakov Michajlovič Sverdlov** (; * 3. jún 1885, Nižný Novgorod – † 16. marec 1919, Oriol bol boľševický stranícky predák a vodca RSFSR. Jeho brat bol francúzsky generál Zinovij Peškov.

## Životopis
### Mladosť
Narodil sa židovským rodičom, jeho otec pracoval ako rytec. V roku 1902 sa pripojil k Ruskej sociálnodemokratickej robotníckej strane, a roku 1903 do jej boľševickej frakcie, vedenej Leninom.

Zapojil sa do revolúcie z roku 1905. V roku 1906 bol zatknutý, väčšinu času až do roku 1917 sa zdržiaval buď vo väzení alebo v exile. Bol členom redakcie komunistických novín Pravda.

Na začiatku prvej svetovej vojny bol vo vyhnanstve v Turuchansku na Sibíri, kde sa stretol so Stalinom.

### Revolúcia 1917
náhľad|vľavo|Sverdlov na poštovej známke z roku 1985
Po februárovej revolúcii v roku 1917 sa vrátil do Petrohradu a bol znovu zvolený do ústredného výboru Komunistickej strany spolu s Leninom, Trockým a Stalinom. Zohral dôležitú úlohu v plánovaní októbrovej revolúcie. Spolu s predstaviteľmi ústredného výboru strany sa v januári 1918 podieľal na rozpustení Ústavodarného zhromaždenia, ktorým bola definitívne zahataná možnosť demokratického vývoja krajiny.

Neskôr sa zistilo, že organizoval vraždu cára Mikuláša II. a jeho rodiny, ktorá sa odohrala 17. júla 1918, a že bol za tento zločin plne zodpovedný.

Niekedy je označovaný ako prvý vodca Sovietskeho zväzu. Toto označenie je však chybné, pretože Sovietsky zväz vznikol v roku 1922, tri roky po jeho smrti. Každopádne bol po októbrovej revolúcii zvolený vodcom ruskej SFSR a fakticky viedol krajinu počas rekonvalescencie Lenina po atentáte 30. augusta 1918.

náhľad|Divadlo a Sverdlov pomník v zasneženom Jekaterinburgu.

### Smrť
Podľa oficiálnej verzie zomrel na španielsku chrípku v meste Oriol počas epidémie. Bol pochovaný v Kremeľskej stene, kde boli neskôr pochovaní aj ostatní boľševici.

Podľa inej verzie zomrel na tuberkulózu. Podľa ďalšej verzie navštívil Morozovovu továreň v meste Oriol, kde bol ťažko zranený miestnymi robotníkmi, kvôli svojmu židovskému pôvodu. Avšak táto skutočnosť mala byť vraj ututlaná, aby nedošlo k poškodeniu obrazu revolúcie.

V rokoch 1924 až 1991 niesol Jekaterinburg na jeho počesť meno „Sverdlovsk“. Ukrajinský Dovžansk po ňom bol pomenovaný v rokoch 1938 až 2016.

## Iné projekty

## Referencie

## Zdroj
* 

Kategória:Ruskí politici
Kategória:Politici židovského pôvodu
Kategória:Ruské osobnosti židovského pôvodu
Kategória:Sovietski politici
Kategória:Osobnosti na sovietskych poštových známkach
Kategória:Osobnosti z Nižného Novgorodu
Kategória:Starí boľševici
Oľga Nikolajevna

**Oľga Nikolajevna Romanovová** (); * 15. november greg /3. november jul 1895, Petergof, Rusko – † 17. júl 1918, Jekaterinburg, Rusko) bola ruská veľkokňažná a najstaršia dcéra  cára Mikuláša II. a cárovnej Alexandry Fiodorovny.

Bola zavraždená spoločne s celou cárskou rodinou v Ipatievovom dome v Jekaterinburgu v noci zo 16. na 17. júla 1918.

V roku 2000 bola tiež spoločne s rodičmi a súrodencami pravoslávnou cirkvou kanonizovaná.

## Iné projekty

## Zdroj
* 

Kategória:Popravení zastrelením
Kategória:Pravoslávni svätci
Kategória:Narodenia v 1895
Kategória:Narodenia 15. novembra
Kategória:Úmrtia v 1918
Kategória:Úmrtia 17. júla
Kategória:Nositelia Radu svätej Kataríny
Kategória:Dámy Radu svätej Izabely
Kategória:Pochovaní v katedrále svätého Petra a Pavla v Petrohrade
Kategória:Obete komunistického režimu v Sovietskom zväze
Kategória:Ruskí kresťanskí mučeníci
Mária Nikolajevna

**Veľkokňažná Mária Nikolajevna** (); * 26. jún greg /14. jún jul 1899, Petergof, Rusko – † 17. júl 1918, Jekaterinburg, Rusko) bola tretia dcéra cára Mikuláša II. a cárovnej Alexandry Fiodorovny.

Podľa oficiálnej verzie bola po roku 1917 spoločne s rodinou zatknutá. V noci zo 16. na 17. júla 1918 bola zastrelená so svojimi rodičmi a súrodencami v miestnosti domu inžiniera Ipatieva v Jekaterinburgu. V roku 2008 potvrdil Genealogický test DNA, vykonaný expertmi z USA, že pozostatky, nájdené v auguste roku 2007 v blízkosti Jekaterinburgu a predbežne identifikované ako pozostatky cároviča Alexeja a jeho sestry Márie, patria skutočne týmto cárskym deťom.

V roku 2000 bola Mária spoločne s rodičmi a súrodencami pravoslávnou cirkvou kanonizovaná.

## Iné projekty

## Zdroj
* 

Kategória:Popravení zastrelením
Kategória:Pravoslávni svätci
Kategória:Narodenia v 1899
Kategória:Narodenia 26. júna
Kategória:Úmrtia v 1918
Kategória:Úmrtia 17. júla
Kategória:Nositelia Radu svätej Kataríny
Kategória:Pochovaní v katedrále svätého Petra a Pavla v Petrohrade
Kategória:Obete komunistického režimu v Sovietskom zväze
Kategória:Ruskí kresťanskí mučeníci
Jakov Michailovič Jurovskij

**Jakov Michajlovič Jurovskij** (; * 19. júngreg /7. júnjul 1878, Kujbyšev, Rusko – † 2. august 1938, Moskva, Rusko) bol boľševický revolucionár a sovietsky politik. Je známy ako väzniteľ a popravca cára Mikuláša II. a jeho rodiny.

## Životopis

### Mladosť
Jakov Jurovskij sa narodil ako *Jankel Chajmovič Jurovskij* v židovskej rodine v Tomsku, kde býval jeho otec, keď si odpykával trest za krádež. Bol ôsme z desiatich detí. Jeho matka bola krajčírka. Krátko pred príklonom k marxizmu konvertoval Jurovskij k protestantstvu.

Jurovskij sa vyučil ako hodinár a roku 1904 odišiel do Nemecka. Do Ruska sa vrátil počas revolúcie v roku 1905 a po jej potlačení sa pripojil k boľševikom. Niekoľkokrát bol zatknutý a stretol sa s Jakovom Sverdlovovom.

V roku 1907 odišiel do USA, v roku 1910 sa však vrátil späť do Ruska. Po vypuknutí prvej svetovej vojny bol povolaný do armády a slúžil ako lekár v lazarete. Počas februárovej revolúcie sa Jurovskij stal členom Jekaterinburgského sovietu. Po októbrovej revolúcii bol tamojším komisárom pre justíciu a stal sa členom tajnej polície Čeky.

### Zavraždenie cárskej rodiny
V roku 1918 bol cár Mikuláš II. so svojou rodinou väznený v Jekaterinburgu v Ipatievovom dome. Jurovskij sa stal ich poručníkom.

Po tom čo sa v lete 1918 priblížili mestu protiboľševické sily rozhodol Uralský soviet (Gološčokin a Soloviov) cársku rodinu zlikvidovať. Ich likvidáciou bol poverený Jurovskij. V noci 17. júla 1918 odviedli strážcovia cársku rodinu do pivnice domu s vysvetlením, že sa idú skryť pred streľbou z ulice. Jurovskij rodinu sprevádzal. Rodina, ktorá do poslednej chvíle nič netušila bola postavená k stene a komando spustilo paľbu. Cár (toho zastrelil osobne Jurovskij) a cárovná Alexandra boli na mieste mŕtvi. Ich deti však paľbu prežili a pobehovali po miestnosti. Cároviča Alexeja, ktorý ležal na zemi, Jurovskij osobne strelil do hlavy. Cárske dcéry, ktoré prežili streľbu boli dobodané bajonetmi. Vrahovia neskôr zistili, že ich paľbu zbraní prežili preto, že mali v blúzkach všité drahokamy. Tie zabránili strelám spôsobiť smrteľné zranenia, preto prvú streľbu prežili.

### Neskorší život
Neskôr ďalej pracoval ako pracovník Čeky. V tom istom roku viedol Jurovskij vyšetrovanie Fanny Kaplanovej, ktorá sa neúspešne pokúsila zabiť (zastreliť) Lenina. 

Od roku 1921 pracoval ako šéf sovietskej štátnej pokladnice. Od rok 1928 viedol Moskovské Polytechnické múzeum.

Zomrel v roku 1938 v Kremeľskej nemocnici na žalúdočný vred.

## Iné projekty

## Zdroj
* 

Kategória:Ruské osobnosti židovského pôvodu
Kategória:Sovietski politici
Kategória:Politici židovského pôvodu
Kategória:Ruskí politici
Kategória:Ruskí revolucionári
Kategória:Narodenia v 1878
Kategória:Narodenia 19. júna
Kategória:Úmrtia v 1938
Kategória:Úmrtia 2. augusta
Kategória:Starí boľševici
Zoznam častí seriálu Mladý Sheldon

Toto je **zoznam častí amerického seriálu [[Mladý Sheldon]]**. Seriál, ktorý je spin-off prequelom sitkomu *[[Teória veľkého tresku (seriál)|Teória veľkého tresku]]*, mal premiéru 25. septembra 2017 na americkej televíznej stanici CBS. Na Slovensku mal premiéru 6. júla 2021 na Markíze.

## Série

## Časti
### 1. séria (2017–18)

### 2. séria (2018–19)

### 3. séria (2019–20)

### 4. séria (2020–21)

### 5. séria (2021–22)

### 6. séria (2022–23)

### 7. séria (2024)

## Referencie

Mladý Sheldon
Alexander Rezeš

Ing. **Alexander Rezeš**, Dr. h. c. (* 9. júl 1948, Oborín – † 28. jún 2002, Viedeň) bol slovenský podnikateľ, minister dopravy spojov a verejných prác Slovenskej republiky, jednou z mediálne známych tvárí privatizácie za vlády Vladimíra Mečiara.

## Životopis
Vyštudoval Vysokú školu ekonomickú v Bratislave. Známy je najmä zo svojho pôsobenia vo Východoslovenských železiarňach Košice, kde pracoval od roku 1967 a neskôr sa stal majiteľom. Bol prezidentom futbalového klubu 1. FC Košice a AC Sparta Praha. Ako minister dopravy, nominovaný za HZDS, vyhlásil, že do roku 2005 plánuje vybudovať  diaľnic a spojiť Bratislavu s Košicami.

## Referencie

## Externé odkazy
* Alexander Rezeš na webe Úradu vlády SR (archív, 2021)

Kategória:Osobnosti z Oborína
Kategória:Slovenskí politici
Kategória:Politici ĽS-HZDS
Kategória:Ministri dopravy Slovenskej republiky
Kategória:Absolventi Ekonomickej univerzity v Bratislave
Beaumont-sur-Oise

**Beaumont-sur-Oise** môže byť:
* francúzska obec, pozri Beaumont-sur-Oise (obec)
* francúzsky kantón, pozri Beaumont-sur-Oise (kantón)
Sardinka

**Sardinka** môže byť:
*slovenské rodové meno rybích rodov *Sardina* a *Sardinops*, pozri Sardina a Sardinops
*iný názov druhu sardinka európska (=sardinka obyčajná; *Sardina pilchardus*, = *Clupea pilchardus*)
*bežné (často obchodné) označenie drobných druhov rýb z čeľadí sleďovité (*Clupeidae*), *Dussumieriidae* a sardelovité (*Engraulidae*) patriacich do radu sleďotvaré, najmä tých, ktoré sú vhodné na konzervovanie v plechovkách, t.j. označenie napr. druhov z rodov *Sardina* (po slovensky: sardinka), *Sardinops* (sardinka), *Sardinella* (sardinela), *Sprattus* (šprota), *Clupeonella* (kilka), *Engraulis* (sardela) a malých druhov z rodu *Clupea* (sleď), pozri sardinka (drobná sleďotvará ryba) (alebo pozri pod sleďovité, Dussumieriidae a sardelovité)

**Sardinky** môže byť:
*množné číslo slova sardinka (pozri vyššie)
*konzerva sardiniek (t.j. drobných sleďotvarých rýb), pozri pod sardinka (malá sleďotvará ryba) 
*jedna z častí animovaného seriálu Moje priateľky myšky

## Zdroje
Cereálie

**Cereálie** môžu byť:
* obilniny
* výrobky spracované z obilnín ako potraviny zdravej výživy (často v surovom stave), pozri cereálie (zdravá výživa)
* v starovekom Ríme: slávnosti a hry na počesť bohyne obilia Cerery (Ceres), pozri cereálie (slávnosti)

## Zdroje
Glykozylamín

[náhľad|120x120bod|Cyklická hemiaminálna éterová väzba odvodená z [aldehydu]]
**Glykozylamíny** sú druh biochemických zlúčenín pozostávajúcich z glykozylovej skupiny viazanej na amínoskupinu, -NR2. Takisto bývajú označované ako **N-glykozidy**, pretože sa jedná o druh glykozidov. Glykozylová skupina môže byť odvodená zo sacharidov. Glykozylová skupina je spojená s amínoskupinou pomocou β-N-glykozidickej väzby, čím vzniká cyklická hemiaminálna éterová väzba (α-aminoéter).

Príkladom glykozylamínov sú napríklad nukleozidy, ako je adenozín alebo guanozín.
[náhľad|150x150bod|Adenozín je nukleozid. Jedná sa o N-glykozid tvorený [Ribóza|ribózou a adenínom.]]

## Referencie

## Zdroj

Kategória:Glykozidy
Fajs (knieža)

**Fajs** (začiatok 10. storočia – † 955) bol asi od roku 947 – 955 uhorským (veľko)kniežaťom z rodu Arpádovcov. 

## Rodina

* otec: Jutaš, syn Arpáda 
* matka: neznáma

## Životopis
[vľavo|náhľad|329x329bod|Obraz Fajsa od [Jozef Kriehuber|Jozefa Kriehubera]]
Bol jediným synom Jutaša, tretieho syna Arpáda, ktorý viedol staromaďarské kmene do Karpatskej kotliny medzi rokmi 895 až 907. Po smrti Arpáda došlo k zásadným zmenám vo vláde kmeňovej konfederácie. Hoci rôzne kmene mohli aj potom konať v zhode s nájazdmi, už sa nepodriadili silné ústrednej autorite. Napriek tomu vláda Arpádovcov prinajmenšom oficiálne pokračovala, čo dokladajú správy od byzantského cisára Konštantína VII. Fajsov otec, Jutaš, panoval zrejme na území medzi Dunajom a Zagyvou alebo na území medzi Rabou a Enžou. 

Jediná zmienka o Fajsovi pochádza z listu Konštantína VII. Porfyrogenneta. Ten v roku 948 tituloval Fajsa ako kráľa Maďarov. O jeho vláde sa nevie nič. Podľa Lászlóa Kontlera boli za Fajsovej vlády položené základy kresťanstva. Istá nie je ani jeho účasť v bitke pri Lechu, kde Maďari utrpeli katastrofickú porážku. Podľa Marcela Eliáša sa bitky nezúčastnil. Potom však zrejme abdikoval a novým kniežaťom sa stal Takšoň. Niekedy potom zomrel.

## Zdroj

*  

Kategória:Arpádovci
Kyselina izocitrónová

**Kyselina izocitrónová** je štruktúrny izomér kyseliny citrónovej. Soli a estery kyseliny izocitrónovej sa nazývajú **izocitráty**.

## Citrátový cyklus

Izocitrátový anión je subtrát citrátového cyklu. Izocitrát vzniká z citrátu pomocou enzýmu akonitázy:

: citrát ⇌ izocitrát

Ďalej je premieňaný enzýmom izocitrátdehydrogenázou na 2-oxoglutarát:

: izocitrát ⇌ 2-oxoglutarát

Izocitrát vystupuje aj v glyoxylátovom cykle, kde je rozkladaný enzýmom izocitrátlyázou na glyoxylát a sukcinát:

: izocitrát → glyoxylát + sukcinát

## V potravinách
Kyselina izocitrónová je bežne používaná ako marker na overenie pravosti a kvality ovocia a produktov z nich, najčastejšie džúsov z citrusov. Napríklad v pravom pomarančovom džúse je pomer kyseliny citrónovej ku kyseline D-izocitrónovej zvyčajne menší než 130. Vyššia hodnota pomeru teda môže naznačovať úpravu ovocného džúsu.

## Referencie

## Pozri aj
* Kyselina citrónová (citrát)
* Kyselina vínna (vínan - tartrát)
* Kyselina jablčná (malát)

## Zdroj

Kategória:Hydroxykyseliny
Kategória:Citrátový cyklus
Kategória:Medziprodukty citrátového cyklu
Kategória:Trikarboxylové kyseliny
Stará ukrajinčina

**Stará ukrajinčina** alebo **staroukrajinčina** môže byť:
*západoruský literárny jazyk (14.-18. stor.), pozri stará bieloruština
*stará východoslovančina (11.-14. stor.), pozri stará ruština